ທູດພິເສດ ສປຊ ກ່າວເຖິງ ການຢຸດຍິງ ໃນເຢເມນ ແລະ ການເຈລະຈາ ສັນຕິພາບ ທີ່ຈະຕິດຕາມມາ
ທູດພິເສດ Ismail Ould Cheikh Ahmed ກ່າວວ່າ ການເຈລະຈາຊ້ອງໜ້າກັນ ລະຫວ່າງພັກຝ່າຍຕ່າງໆ ຈະຕິດຕາມມາ ໃນວັນທີ 18 ເມສາ ຢູ່ໃນປະເທດ Kuwait.
ພັກຝ່າຍຕ່າງໆ ໃນບັນຫາຂັດແຍ້ງ ຢູ່ໃນເຢເມັນ ໄດ້ຕົກລົງກັນ ທີ່ຈະຢຸດເຊົາການເປັນປໍລະປັກຕໍ່ກັນ ແລະ ຈະເປີດການເຈລະ ຈາສັນຕິພາບຮອບໃໝ່ ໃນເດືອນໜ້າ ການຢຸດຍິງໃນທົ່ວປະເທດ ຈະເລີ້ມຂຶ້ນ ໃນເວລາທ່ຽງຄືນ ຕາມ ເວລາທ້ອງຖິ່ນ ຂອງມື້ວັນທີ 10 ເມສາ ອີງຕາມການຖະແຫລງ ຂອງທູດພິເສດອົງການສະຫະປະຊາຊາດ ຮັບຜິດຊອບເລື້ອງ ການເຈລະຈາຊ້ອງໜ້າກັນ ລະຫວ່າງ ພັກຝ່າຍຕ່າງໆ ແມ່ນໄດ້ມີ ກຳນົດ ຈະຕິດຕາມມາ ໃນວັນທີ 18 ເມສາ ຢູ່ໃນປະເທດ Kuwait ທ່ານ Cheikh Ahmed ໄດ້ກ່າວຕໍ່ບັນດານັກຂ່າວ ຢູ່ໃນນະຄອນ New York ວ່າ  ທ່ານໄດ້ກ່າວວ່າ ການເຈລະຈາ ຈະອີງຕາມພື້ນຖານ ຂອງຍັດຕິ ສະພາ ຄວາມ ໝັ້ນຄົງອົງການສະຫະປະຊາຊາດ ຊຶ່ງໄດ້ຮຽກຮ້ອງໃຫ້ ແກ້ໄຂບັນຫາຂັດແຍ້ງກັນ ທີ່ແກ່ຍາວມາໄດ້ນຶ່ງປີ ໂດຍຜ່ານການໄກ່ເກ່ຍທາງດ້ານການເມືອງ ທ່ານກ່າວຕື່ມວ່າ ປະຊາຊົນ ຫຼາຍກວ່າ 6,000 ຄົນ ໄດ້ຖືກຂ້າຕາຍ ນັບຕັ້ງແຕ່ ກຸ່ມແນວໂຮມທີ່ນຳພາໂດຍ ຊາອຸດີ ອາຣາເບຍ ໄດ້ເລີ້ມຕົ້ນການໂຈມຕີທາງອາກາດ ເມື່ອເດືອນມີນາປີກາຍນີ້ ໃນການ ສະໜັບສະໜູນ ປະທານາທິບໍດີ Abd Rabbu Mansour Hadi ຜູ້ທີ່ໄດ້ຫລົບໜີໄປຍັງ ນະຄອນຫຼວງ Riyadh ຂອງຊາອຸດີ ອາຣາເບຍ ຫຼັງຈາກພວກກະບົດ Houthi ນິກາຍ Shi’ite ທີ່ໜູນຫຼັງໂດຍອີຣ່ານ ໄດ້ເຂົ້າຢຶດເອົານະຄອນຫຼວງ Sana’a ຂອງເຢເມັນ ໃນ ເດືອນກັນຍາ 2014 ທູດພິເສດ ໄດ້ກ່າວອີກວ່າ ການເຈລະຈາ ອາດຈະເພັ່ງເລັງໃສ່ 5 ດ້ານທີ່ສຳຄັນ ຄື: ການ ຖອນພວກທະຫານບ້ານ ແລະ ກຸ່ມຕິດອາວຸດຕ່າງໆ, ການມອບອາວຸດໜັກ ໃຫ້ແກ່ລັດ, ການຈັດແຈງໃຫ້ມີການຮັກສາຄວາມປອດໄພຊົ່ວຄາວ, ການຟື້ນຟູສະຖາບັນຕ່າງໆຂອງລັດຄືນໃໝ່ ແລະ ເປີດການເຈລະຈາປຶກສາຫາລື ທີ່ໃຫ້ທຸກຝ່າຍມີສ່ວນຮ່ວມທາງດ້ານ ການເມືອງຄືນໃໝ່ ແລະ ການສ້າງຕັ້ງຄະນະກຳມະການພິເສດ ກ່ຽວກັບພວກຊະເລີຍເສີກ ແລະ ພວກຖືກຄຸມຂັງ